Phokis — Delphi — 276/5 BC — SIG(3) 438; SGDI 2746
Region: Central Greece (IG VII-IX) — Delphi 

[α]ρχοντος αριστιωνος βουλευοντων ευαγορα αιακιδα μαντια διωνος επικρατεος εδοξε ται πολει των δελφων εν αγοραι τελειωι συν ψαφοις ταις εννομοις επειδη κοτυς ραιζδου θραικων βασιλευς εν τε τοις προτερον χρονοις ευνους ων διετελει τωι τε ιερωι και ται πολει και τοις ιδιαι παραγινομενοις ποτι αυτον φιλανθρωπως χρειμενος και νυν παραγενομενος τυριλλος ο νεαπολιτας ενεφανισε ταν αιρεσιν αν εχει ποτι τε το ιερον και ταν πολιν δεδοχθαι ται πολει επαινεσαι κοτυν ραιζδου θραικων βασιλεα ανανεωσασθαι δε και ταν υπαρχουσαν αυτωι προξενιαν και ειμεν αυτον προξενον και αυτον και εκγον[ο]υς και υπαρχειν αυτωι κα[ι εκ]γονοις προμαντειαν ασυ[λια]ν ατελειαν προεδριαν εμ [πα]σι τοις αγωσιν οις α πολις [τιθ]ητι και ταλλα οσα και τοι[ς] αλλοις προξενοις και ευεργεταις τας πολιος αναγ[ρ]αψαι δε τοδε το ψαφισμα [ε]ν σταλαι και αναθεμεν εν τωι επιφανεστατωι τοπωι του ιερου.